open-index/open-wikipedia-markdown huggingface dataset:
Karvakroli

**Karvakroli** (C10H14O) on fenoleihin kuuluva orgaaninen yhdiste. Luonnossa karvakrolia esiintyy monien kasvien öljyissä. 

## Esiintyminen kasveissa
Karvakrolia on useiden kasvien öljyissä. Yhdistettä sisältäviä kasveja ovat muun muassa oregano ja muut *Origanum*-suvun lajit, kynteli ja eräät ajuruohojen suvun kasvit, kuten kangasajuruoho.  

## Antimikrobiset ominaisuudet
Karvakroli estää useiden bakteerien ja homeiden kasvua. Se vaikuttaa muun muassa *[[Escherichia coli]]*-, *[[Bacillus cereus]]*- ja *[[Pseudomonas aeruginosa]]* -bakteereihin. Karvakroli vaikuttaa niiden aineenvaihduntaan ja soluseinämiin aiheuttaen lopulta bakteerin kuoleman.

## Synteesi
Karvakrolia voidaan valmistaa synteettisesti sulfonoimalla kymeeniä eli tekemällä siitä sulfonihappo ja käsittelemällä syntynyt tuote emäksellä. Yhdistettä voidaan valmistaa happaman katalyytin avulla Friedel–Crafts-alkyloinnilla o-kresolista ja propeenista tai isopropyylialkoholista. Prosessissa käytetään usein myrkyllisiä liuottimia, joiden tilalle pyritään etsimään liuotteettomia synteesireittejä.

## Käyttö
Karvakrolia voidaan käyttää hieno- ja erikoiskemikaalien sekä hajusteiden ja aromien valmistuksessa.

## Lähteet

## Aiheesta muualla
*ChemBlink: 5-Isopropyl-2-methylphenol 
*KEGG: Carvacrol 
*Liber Herbarum II: Luettelo karvakrolia sisältävistä kasveista
*Dr. Duke's Phytochemical and Ethnobotanical Databases: Carvacrol 
*Pherobase: Floral Compound - carvacrol
Luettelo dopingista kiinni jääneistä suomalaisista urheilijoista

Luettelo suomalaisista urheilijoista, jotka ovat jääneet kiinni urheilun sääntöjen vastaisesta dopingrikkomuksesta, esimerkiksi kiellettyjen aineiden tai menetelmien käytöstä. Testeistä kieltäytyminen tulkitaan kielletyksi menetelmäksi. Luettelossa olevien urheilijoiden määrä ei kuvaa dopingin käytön yleisyyttä: Suomessa on todettu Huippu-urheilun faktapankin mukaan vuosina 1996–2011 yhteensä 175 dopingtapausta 37 eri urheilumuodossa. Dopingrikkomuksia SUEK/ADT:n kansallisessa dopingtestausohjelmassa vuonna 2016 oli kahdeksan kappaletta.

## Katso myös
* Maailman antidopingtoimisto (WADA)

## Lähteet
* 
* Suomen Liikunta ja Urheilu SLU ry. Urheilun oikeusturvalautakunta. http://www.oikeusturvalautakunta.fi/

### Viitteet

## Aiheesta muualla
* Dopingtestitilastot  Suomen Antidopingtoimikunta (ADT)
The Jackson 5 European Tour

**The Jackson 5 European Tour** oli The Jackson 5 -yhtyeen 12 päivää kestänyt Euroopan-kiertue, joka käsitti 8 konserttia. Britanniassa sijaitseva Liverpool Empire myytiin hetkessä loppuun ja yhtye rikkoi ennätyksen konserttiin osallistuneiden ihmisten määrässä, jota piti aikaisemmin hallussa The Beatles. Britannian lisäksi kiertue käsitti Amsterdamin, Brysselin, Frankfurtin ja Pariisin. Kiertueella yhtye esiintyi Kuningataräiti Elisabetille.

## Kiertueen päivämäärät

## Lähteet
* 
*
Speed Demon

**Speed Demon** on yhdysvaltalaisen laulajan Michael Jacksonin kymmenes vuoden 1987 albumilta Bad julkaistu single. Se julkaistiin lokakuussa 1989.

## Kappaleet
* **7" promo:**
# ”Speed Demon” – 4:01

* **CD-raita:**
# ”Speed Demon” – 4:01

## Lähteet
Toiset kengät

**Toiset kengät** on suomalaisen kuvataiteilija ja kirjailija Hannu Väisäsen vuonna 2007 julkaistu romaani. Kirja on toinen osa Väisäsen Antero-trilogiaa ja se kuvaa kirjailijan omaa Oulussa vietettyä nuoruutta. 

Kirja oli ilmestyessään arvostelu- ja myyntimenestys. Väisäselle myönnettiin teoksesta Finlandia-palkinto vuonna 2007.

## Lähteet
Tuukka Luukas

**Tuukka Luukas** (s. 1969, Helsinki) on suomalainen kirjailija. Hänen esikoisromaaninsa *"Luonnoksia"* julkaistiin vuonna 2009. Toinen romaani *"Miehenä ja naisena"* ilmestyi vuonna 2011. Teosten kustantaja on Westwood Books. 

Kirjailijan uran lisäksi Luukas on toiminut kuvataiteilijana osallistuen Venetsian biennaaliin vuosina 1993 ja 1999 sekä toiminut DJ:nä Kiasman DJ-Kitchenissä. Luukas on opiskellut elokuvaohjausta Münchenin elokuvakorkeakoulussa 1991-1994, sekä ohjausta ja dramaturgiaa Helsingin Teatterikorkeakoulussa 1993-1995.

## Kirjat

*1998  ”The Words – An Exhibition of Artists´Poems” 
David Bowes, Maria de Alvear, Tuukka Luukas, Yoko Ono 
Shozo Shimamoto, Tsolagiu, Marianna Uutinen, Lesja Zajac 
(Tapio Books 1998) 

*2009 ”Luonnoksia”(Westwood Books)

*2011 "Miehenä ja naisena" (Westwood Books)

## Lähteet
* Tuukka Luukaksen kotisivut
Is It Scary

**Is It Scary** on yhdysvaltalaisen laulajan Michael Jacksonin kolmas ja viimeinen vuoden 1997 remix-albumilta Blood on the Dance Floor: HIStory in the Mix julkaistu single. Se julkaistiin marraskuussa 1997.

## Kappaleet
**Britannian 12" promosingle (XPR 3195)**
* A. ”Is It Scary” (Deep Dish Dark & Scary Remix) – 12:10
* B1. ”Is It Scary” (Deep Dish Double-O-Jazz Dub) – 8:35
* B2. ”Is It Scary” (Deep Dish Dark & Scary Remix (radioversio)) – 4:38

**Britannian 12" promosingle (XPR 3168)
* A. ”Is It Scary” (Eddie’s Love Mix) – 8:00
* B1. ”Is It Scary” (Eddie’s Rub-A-Dub Mix) – 4:33
* B2. ”Is It Scary” (Eddie’s Love Mix Radio Edit) – 3:50

**Alankomaiden CD-promosingle (SAMPCS 4562)
* ”Is It Scary” (radioversio) – 4:10

'''Alankomaiden 12" promosingle (SAMPMS 4674)
* A1. ”Is It Scary” (Deep Dish Dark & Scary Remix) – 12:07
* A2. ”Is It Scary” (Eddie’s Rub-A-Dub Mix) – 5:00
* B1. ”Is It Scary” (Eddie’s Love Mix) – 8:00
* B2. ”Off the Wall” (Junior Vasquez Remix) – 4:57

## Lähteet
Antti Urpo

**Antti Urpo** (s. 28. kesäkuuta 1988 Turku) on suomalainen jääkiekkoilija. Hän pelaa Ligue Magnuksessa Drakkers de Caenissa, mutta on pelannut myös SM-liigassa TPS:ssa ja Mestiksen TuTossa Hänen pelipaikkansa on hyökkääjä, paidan numero yhdeksän, pituus 180 cm ja paino 83 kg.

Kaudella 2010–2011 Urpo siirtyy ranskan ylimmän sarjatason Ligue Magnukseen joukkueeseen Drakkars de Caen.

## Ura

## Lähteet
*
*
*http://www.jatkoaika.com/smliiga.php?sivu=uutiset&id=11250
Brugse Metten

**Brugse Metten** (, ) on vuodesta 1976 alkaen vuosittain pelattu jalkapalloturnaus, jonka järjestää belgialainen Club Brugge KV. Turnauksen nimi viittaa vuonna 1302 Bruggessa tapahtuneeseen yölliseen verilöylyyn. Turnaus oli vuoteen 1990 asti neljän joukkueen välinen kilpailu, mutta vuodesta 1991 alkaen, poikkeuksena vuosi 1992, kilpailu on pelattu vain kahden joukkueen kesken, joista Club Brugge on järjestävänä seurana toinen.

Turnauksen voittaja saa Goedendagiksi (aamutähti) kutsutun palkinnon. Club Brugge on voittanut isännöimänsä turnauksen 25 kertaa. Muita voittajia on venäläinen FK Torpedo Moskova, romanialainen FC Steaua Bukarest, saksalainen Borussia Dortmund, alankomaalainen AZ Alkmaar, englantilainen Queens Park Rangers FC ja itävaltalainen Rapid Wien.

## Loppuottelut

## Lähteet

* 
*
Talviparalympialaiset 1988

**Talviparalympialaiset 1988** järjestettiin edelliskisojen tavoin Innsbruckissa Itävallassa. Alun perin kisat oli tarkoitus järjestää Calgaryssä Kanadassa saman vuoden olympialaisten tavoin, mutta järjestelyongelmien takia ajatus ei toteutunut. Kisoihin osallistui 377 kilpailijaa 22 maasta. Istumahiihto tuli uutena lajina niin alppilajina kuin pohjoismaalaisessa muodossaan.

## Lajit
*  Alppihiihto
*  Ampumahiihto
*  Pohjoismaiset hiihtolajit
*  Jääkelkkailu

## Mitalitaulukko

## Katso myös
* Talviolympialaiset 1988
* Kesäparalympialaiset 1988

## Lähteet

## Aiheesta muualla

* Official website of the Paralympic Movement 
* Ylen Elävä arkisto: Innsbruckin toiset paralympialaiset olivat lämminhenkinen talvitapahtuma
Toló

**Toló** (; ) on Kreikan kylä, joka kuuluu Náfplion kuntaan, Argoliksen alueyksikköön ja Peloponnesoksen alueeseen. Se kuului aiemmin Asínin kuntaan ja vuodesta 2011 lähtien Náfplion kunnan Asínin kunnallisyksikköön. Kylän väkiluku on 1&nbsp;460 (vuonna 2011).

Toló sijaitsee Peloponnesoksen niemimaan itäosassa Välimereen kuuluvan Argoliinlahden rannalla. Náfplion kaupunki sijaitsee 12 kilometriä Tolósta luoteeseen. Toló on entinen kalastajakylä, jossa on nykyisin muun muassa runsaasti hotelleja, ravintoloita, kahviloita, tavernoja, diskoja ja baareja.

Toló muodostaa laajemman kyläyhdyskunnan (Δημοτική Κοινότητα Τολού, *Dimotikí Koinótita Toloú*), johon kuuluvat varsinaisen Tolón kylän lisäksi Ágios Antónioksen kylä sekä saaret Daskaleió ja Koronísi. Koko yhdyskunnan väkiluku on 1&nbsp;494.

## Historia

Homeros mainitsee *[[Ilias]]*-eepoksessaan Asinen kaupungin, jonka arkeologinen kohde sijaitsee Tolónlahdella. Asinen laivasto otti osaa Troijan sotaan.

Tolónlahti toimi vuosisatojen ajan taistelulaivojen pakopaikkana. Bysantin valtakunnan valtakaudella Tolósta tuli Náfplion kaupungin varasatama. Toló yhdessä muun Peloponnesoksen kanssa kuului vuosina 1204–1389 frankeille. Venetsialaiset hallitsivat Tolóa vuoteen 1540 saakka, jolloin Osmanien valtakunta otti vallan. Tämän jälkeen venetsialaiset yhdessä liittolaisten kanssa yrittivät vara-amiraali Francesco Morosinin johdolla vallata Peloponnesoksen pääkaupungin Náfplion. Tolónlahdesta tuli operaatioiden tukikohta. Morosini menestyi operaatioissaan, mutta vuonna 1718 osmanit ottivat jälleen vallan alueella. Tolónlahdella sijaitsevalla Rómvin saarella on tältä ajalta säilynyt raunioituneita rakennuksia sekä linnoituksia. Myös Daskaleión saarella sijaitsee linnoituksen rauniot sekä Elävöittävälle lähteelle (*Zoodóchos Pigí*) omistettu kirkko vuodelta 1688. Osmanikauden aikana paikalliset lapset opiskelivat omaa historiaansa ja kieltään Daskaleión saaren ”Kryfó scholeíossa” () eli ”salaisessa koulussa”. Kreikan presidentti Ioánnis Kapodístrias päätti vuonna 1831, että Tolóon muutti pakolaisia Kreetan saarelta.

Vuonna 1981 Tolóssa oli 1&nbsp;353 asukasta ja vuonna 1991 puolestaan 1&nbsp;298.

## Lähteet

## Aiheesta muualla

* Tolo Guide. Tolóa esittelevä sivusto.
Koukkuvesikirppu

**Koukkuvesikirppu** (*Cercopagis pengoi*) on Mustanmeren ja Kaspianmeren alueelta peräisin oleva äyriäislaji, joka on vieraslajina levinnyt Itämereen ja Pohjois-Amerikan järviin 1990-luvulla. Lajista käytettiin aiemmin nimeä *petovesikirppu*.

Koukkuvesikirppu on ulappa-alueen planktonäyriäinen, jonka ruumiin koko on alle 2&nbsp;mm, mutta jolla on jopa 1&nbsp;cm:n pituinen pyrstöpiikki, jonka päässä on luonteenomainen S:n muotoinen koukku. Koukuistaan eläimet tapaavat takertua toisiinsa ja muihin esineisiin. Itämeressä ne ovat aiheuttaneet vaivaa ja vahinkoa kalastukselle takertuessaan suurin joukoin liisterimäisenä massana verkkoihin ja muihin pyydyksiin ja liaten ne. Tulokaslaji on myös muuttanut Itämeren ravintoketjua. Se syö muita pienempiä planktereita ja toisaalta siitä on tullut uusi tärkeä ravintokohde muun muassa silakalle.

Alkuperäisellä elinalueellaan koukkuvesikirppu elää 0–17 promillen suolapitoisuudessa. Muiden vesikirppujen tapaan se lisääntyy sekä suvullisesti että neitseellisesti. Se levisi ensin joihinkin Itä-Euroopan jokien tekojärviin. Itämeressä se havaittiin ensi kertaa Riianlahdessa ja Suomenlahdessa vuonna 1992, ja vuoteen 2002 mennessä se oli levinnyt lähes koko Pohjois-Itämereen. Samoihin aikoihin se levisi myös Pohjois-Amerikan Suuriin järviin ja niiden lähivesistöihin. Sen oletetaan levinneen ensisijaisesti laivojen painolastivesien mukana. Aiheuttamiensa vahinkojen takia koukkuvesikirppu on luettu yhdeksi maailman 100 pahimmasta vieraslajista.

## Lähteet
Grażyna Gęsicka

**Grażyna Gęsicka** (13. joulukuuta 1951 Varsova, Puola – 10. huhtikuuta 2010 Smolensk, Venäjä) oli puolalainen poliitikko ja entinen Puolan alueministeri vuosina 2006–2007.

Gęsicka valmistui Varsovan yliopiston sosiologian instituutista vuonna 1974. Vuonna 1985 hän suoritti tohtorin tutkinnon.

Puolan kielen lisäksi hän puhui englantia ja ranskaa.

Gęsicka vieraili Suomessa kesäkuussa 2006.

Hän kuoli Smolenskin lento-onnettomuudessa Venäjällä 10. huhtikuuta 2010.

## Lähteet

## Aiheesta muualla
Kipupisteet

__NOTOC__
**Kipupisteet** on lahtelaisen suomirockia soittavan Raaka-Aineen esikoisalbumi, joka julkaistiin 21. huhtikuuta 2010. Albumin julkaisun yhteydessä yhtye vietti viisitoistavuotisjuhliaan 17. huhtikuuta 2010 Lahdessa. Albumilla ehti soittaa vielä Matti Hyyrynen, joka kuitenkin erosi yhtyeestä viikkoa ennen julkaisujuhlaa. Hänet korvasi Timo Ruokola. 

Albumi debytoi Suomen virallisen listan sijalla 12.

## Kappaleet

## Kokoonpano
* Aapo Kaskinen – laulu, rytmikitara
* Jussi Mattelmäki – basso
* Tuomas Lampen – rummut
* Matti Hyyrynen – soolokitara

## Arvostelut
* Desibeli.net: 
* Imperiumi.net: 

## Lähteet
Tolo

**Tolo** tarkoittaa seuraavia:

*Tolo, kaupunki Guineassa.
*Toló, kylä Peloponnesoksen niemimaalla Kreikassa.
*Tolon satama (), satama Hongkongissa.
*Tolo Toys, lelubrändi.
*Tolo TV, afganistanilainen televisiokanava.
*Tolo, sukunimenä:
** Marilù Tolo (s. 1944), italialainen näyttelijä
Talviparalympialaiset 1992

**Talviparalympialaiset 1992** järjestettiin Tignesissä ja Albertvillessä Ranskassa 25. maaliskuuta–1. huhtikuuta 1992. Kisoihin osallistui 365 kilpailijaa 24 maasta. Ensimmäistä kertaa talviparalympialaisten historiassa urheilijat majoitettiin yhteiseen paralympiakylään hotellien sijaan. Kisat avasi Ranskan silloinen presidentti François Mitterrand.

Kisoissa kilpailtiin vain alppihiihdossa ja pohjoismaisista hiihtotyyleistä ampumahiihdossa ja maastohiihdossa. Ensimmäistä kertaa kilpailemassa näytöslajeissa oli älyllisesti vammaisia alppihiihdossa ja pohjoismaisissa hiihtolajeissa sekä näkövammaisia ampumahiihdossa.

## Mitalitaulukko TOP-10

## Katso myös
* Talviolympialaiset 1992
* Kesäparalympialaiset 1992

## Lähteet

## Aiheesta muualla

* Official website of the Paralympic Movement 
* Yle Elävä arkisto: Seitsemän hiihtokultaa Suomelle Albertvillen vammaiskisoissa 1992
Peltokorpi

**Peltokorpi** on kylä Kokkolassa entisen Kälviän kunnan alueella. Kylä sai alkunsa vuonna 1608 tehdyssä verotarkastuksessa, kun Korpilahdesta erotettiin yhdeksän taloa omaksi kyläkseen. Noin 450 asukkaan kylä sijaitsee noin kymmenen kilometrin päässä Kokkolasta. Kylässä toimii useita yrityksiä, muun muassa Toivosen kotieläinpuisto ja Kreivi-talo Oy. 

Peltokorpi valittiin Keski-Pohjanmaan vuoden kyläksi 2004.

## Lähteet
Hannulan silta

**Hannulan silta** on  Tornionjoen ylittävä maantiesilta Torniossa. Sillasta on käytetty myös nimeä Tornion silta. Silta rakennettiin vuosina 1935–1939. Rakentajana oli Kone ja Silta Oy. Se oli aikanaan Suomen suurin maantiesiltahanke.

Sillan suunnittelivat sillanrakennuksen professori Herman Ossian Hannelius ja insinööri Emil Holmberg. Rakennustyöt aloitettiin 4. helmikuuta 1935. Silta vihittiin käyttöön 9. heinäkuuta 1939. Silta sai nimensä siltahanketta ajaneen maaherra Uuno Hannulan mukaan. Sillan avajaisissa maaherra Hannula piti puheen ja hänen vaimonsa Elli Hannula avasi sillan.

Silta on yksi harvoista Lapin sodassa säästyneistä silloista. Jalkakäytäviä rakennettaessa 16. huhtikuuta 1962 kolmasosa sillan kansirakenteista paloi räjähdysmäisessä tulipalossa. Sammutustöiden aikana paloauto putosi Tornionjoen jäälle ja sen kuljettaja kuoli, kun kaupungin puoleinen teräsristikko romahti. Myös useita palomiehiä ja rakennustyöntekijöitä loukkaantui, yhteensä 24 joutui sairaalaan. Joki oli vielä jäässä, ja jää kesti. Liikenne ohjattiin jäätielle, jolla oli kuitenkin railoja ja runsaasti vettä. Myös puhelin- ja sähkölinjat katkesivat. 

Kasvavan liikenteen tarpeeseen rakennettiin rinnakkainen Tornionjoen silta 1979.

## Lähteet

*http://pelastustieto.fi/arkistojuttu/siltapalo-vaati-sammuttajan-hengen-torniossa-41962/

### Viitteet

## Aiheesta muualla

* Tornio on nyt "liitetty" muun Suomen yhteyteen. Tornionjoen yli johtava maantiesilta vihitään tänään, Helsingin Sanomat, 09.07.1939, nro 180, s. 5, Kansalliskirjaston digitaaliset aineistot
Melchiorre Luise

**Melchiorre Luise** (1899–1967) oli baritonina uransa aloittanut, mutta pian bassoksi siirtynyt laulaja. Hän lauloi La Scalassa vuosina 1938–1943 ja jälleen vuodesta 1951 1960-luvun alkupuolelle. Lisäksi hän esiintyi muun muassa Metropolitan-oopperassa vuosina 1947–1950 ja Covent Gardenissa.

## Levytyksiä
* Puccini: *[[Tosca]]* (äänitetty La Scalassa 1953; rooleissa mm. Callas, di Stefano, Gobbi, kapellimestarina Victor de Sabata), sakristaani

## Lähteet
John McClelland

**John McClelland** (1805 – 1875 tai 1883) oli brittiläinen lääketieteen tohtori ja luonnontutkija.

McClelland työskenteli Englannin Itä-Intian kauppakomppaniassa. Vuonna 1836 hänet lähetettiin Intian Assamiin tutkimaan teen kasvatusta ja mahdollisuuksia perustaa hiilikaivoksia. Hän tutki myös Intian metsävaroja, ja hänen raporttiensa pohjalta perustettiin Intian metsäosasto (Forest Department). Vuosina 1846–1847 McClelland toimi Acharya Jagadish Chandra Bose Botanical Garden eli Kalkuttan kasvitieteellisen puutarhan johtajana. Hän toimi *Calcutta Journal of Natural History*n toimittajana 1841–1847.

McClelland tutki myös kaloja ja lintuja, ja hänen nimeämiään uusia lajeja ovat muun muassa liuskepittakerttunen ja harmaapyrstötimali (*Heterophasia gracilis*). Hänen kunniaksen on nimetty vuoriviiribulbuli (*Ixos mcclellandii*).

## Lähteet
Sinipittakerttunen

**Sinipittakerttunen** (*Tesia cyaniventer*) on aasialainen varpuslintu. Sen elinympäristö ulottuu Nepalista ja Intian pohjoisosista Etelä-Kiinaan, Bangladeshiin, Myanmariin, Luoteis-Thaimaahan ja Indokiinaan. Brian Houghton Hodgson kuvaili lajin holotyypin Nepalista 1837.

## Lähteet
Irpinian maanjäristys

**Irpinian maanjäristys** tapahtui Etelä-Italiassa Irpinian alueella 23. marraskuuta 1980. Sen keskipiste oli Avellinon maakunnassa sijaitsevassa Conza della Campanian kylässä, joka tuhoutui lähes kokonaan. Myös naapurimaakunnissa Salernossa ja Potenzassa järistys aiheutti suurta tuhoa. Kaikkiaan 684 kuntaa kärsi vahinkoja. Suurimpia henkilövahinkoja Conza della Campanian 184 uhrin lisäksi kärsivät Sant'Angelo dei Lombardi (482), Laviano (303), Lioni (228) ja Teora (137). Napolissa kuoli 68 henkilöä, vaikka se sijaitsee noin 100 kilometrin päässä järistyksen keskipisteestä.

Jälleenrakennukseen tarkoitettujen varojen käytöstä syntyi poliittinen skandaali 1990-luvulla, koska ainakin 4 miljardia liiraa oltiin käytetty poliitikkojen lahjuksiin.

## Lähteet
Borneontöpökerttunen

**Borneontöpökerttunen** (*Urosphena whiteheadi*) on Malesian kotoperäinen varpuslintu. Sen elinympäristö käsittää Borneon pohjoisosan. Richard Bowdler Sharpe kuvaili lajin holotyypin Mount Kinabalulta 1888. Laji on nimetty John Whiteheadin kunniaksi.

## Lähteet
Timorintöpökerttunen

**Timorintöpökerttunen** (*Urosphena subulata*) on kaakkoisaasialainen varpuslintu. Sen elinympäristö käsittää Pienten Sundasaarten itäosan saaret Wetar, Atauro, Timor ja Roti, sekä Babarsaaren, jossa elää alalaji *advena*. Richard Bowdler Sharpe kuvaili lajin holotyypin Timorista 1884.

## Lähteet
It’s My Life (Bon Jovin kappale)

”**It’s My Life**” on rockyhtye Bon Jovin kappale. Se julkaistiin singlenä albumilta *[[Crush (Bon Jovin albumi)|Crush]]* vuonna 2000. Kappale kestää 3 minuuttia ja 45 sekuntia. Kappaleen videota on katsottu Youtube-videopalvelussa yli miljardi kertaa.
Joonas Suotamo

**Joonas Suotamo** (s. 3. lokakuuta 1986 Espoo) on suomalainen näyttelijä ja uransa päättänyt maajoukkuetason koripalloilija. Hänet tunnetaan erityisesti Chewbacca-hahmon roolista *[[Tähtien sota]]* -elokuvasarjan myöhemmissä osissa.

Suotamo sai maailmanlaajuista huomiota sijaistettuaan Chewbacca-hahmon näyttelijää Peter Mayhew’ta joissakin kohtauksissa vuonna 2015 ensi-iltansa saaneessa elokuvassa *[[Star Wars: The Force Awakens]]*. Vuonna 2017 ensi-iltansa saaneesta elokuvasta *[[Star Wars: The Last Jedi]]* alkaen näytteli hahmoa kokonaan itse.

Koripallouransa aikana Suotamo pelasi Korisliigassa, VTB United-liigassa, Yhdysvaltain yliopistosarjassa ja Suomen valtakunnallisissa divisioonissa. Suotamo pelasi myös kolme maaottelua Suomen miesten maajoukkueessa.

Suotamo on mukana Lordin *[[Lordiversity|Abusement Park]]* -albumin kappaleessa "Grrr!".

## Urheilu-ura
Suotamon kasvattajaseurana toimi Espoo Basket Team, josta hän siirtyi Espoon Honkaan. Hän debytoi edustusjoukkueessa kaudella 2004–2005, ja siirtyi tämän jälkeen kolmeksi kaudeksi Pennsylvanian osavaltionyliopistoon (Penn State). Yhdysvalloissa Suotamo ei onnistunut saamaan peliaikaa joukkueessa ja pelasi parhaimmillaankin vain 5,8 minuuttia ottelua kohden.

Vuoden 2008 lopulla Suotamo sai opinnot päätökseen ja teki paluun Korisliigaan Lappeenrannan NMKY:hyn alkuvuodesta 2009. Hän pelasi seurassa puolitoista kautta. Kauden 2009–2010 jälkeen Suotamo ilmoitti lopettavansa pääsarjatasolla, mutta päätti syyskuussa 2010 jatkaa uraansa Espoon Hongassa. Vuonna 2011 hän siirtyi pelaamaan Espoo Basket Teamiin, joka pelasi II-divisioonaa. Kaudeksi 2012–2013 joukkue nousi kuitenkin I-divisioonan B-divisioonaan.

## Näyttelijän ura

Suotamo oli Peter Mayhew’n sijaisnäyttelijä Chewbaccan roolissa vuoden 2015 elokuvassa *[[Star Wars: The Force Awakens]]*. Tehtävän saamiseen vaikuttivat Suotamon suorittamat taidealan opinnot ja kontaktit koripalloyhteisössä. Hän näytteli hahmoa kokonaisuudessaan vuoden 2017 elokuvassa *[[Star Wars: The Last Jedi]]*, Mayhew’n toimiessa konsulttina. Hän näytteli Chewbaccan roolia myös vuonna 2018 ilmestyneessä elokuvassa ** ja vuoden 2019 elokuvassa *[[Star Wars: The Rise of Skywalker]]*.

Joonas Suotamon *Star Wars* -urasta kertova Hippo Taatilan kirjoittama kirja *Roar! – Elämäni wookieena* ilmestyi 2021.

Sittemmin Suotamo on näytellyt Scourge-nimistä hahmoa vuonna 2022 Disney+ -suoratoistopalvelussa julkaistussa Willow-televisiosarjassa. Hän näytteli vuonna 2024 julkaistussa Star Wars -universumiin sijoittuvassa The Acolyte -televisiosarjassa Kelnacca-nimistä wookiee-jediä.

Netflixin *[[Wednesday (televisiosarja)|Wednesday]]*-sarjan vuonna 2025 julkaistulla toisella tuotantokaudella Suotamo näyttelee Addams Family -perheen hovimestaria Lurkkia.   

## Yksityiselämä
Helsingissä asuvalla Suotamolla on oma yritys. Hän on naimisissa Milla Suotamon (os. Pohjasvaara) kanssa. Heillä on tammikuussa 2018 syntynyt poika, helmikuussa 2020 syntynyt tytär ja joulukuussa 2024 syntynyt poika. 

## Lähteet
* Joonas Suotamo  Suomen Koripalloliitto
* Maajoukkuetilastot Suomen Koripalloliitto

### Viitteet
Onni Gideonin kvintetti

**Onni Gideonin kvintetti** on suomalaisen Onni Gideonin orkesterin albumi vuodelta 2010, jossa ovat laulusolisteina Annikki Tähti ja Wiola Talvikki.

## Kappaleet
# Tunnussävel 1 (1:06)
# Annikki Tähti – Secret Love (2:59)
# Orkesteri – Cherry Pink and Apple Blossom White (3:27)
# Annikki Tähti – It Happened in Kaloha (3:15)
# Annikki Tähti – Sylin täydeltä päivänpaistetta (2:25)
# Orkesteri – Working Eyes (2:14)
# Annikki Tähti – Day After Day I Will Only Love You (2:23)
# Orkesteri – I Only Have Eyes for You (2:32)
# Annikki Tähti – Story of Tina (3:13)
# Orkesteri – Havaiji (2:26)
# Annikki Tähti – Onko syytä itkeä (2:19)
# Orkesteri – Tango Bolero (4:15)
# Annikki Tähti – Jos sä saisit sydämein (2:24)
# Orkesteri – I Can’t Believe That You’re in Love with Me (3:13)
# Orkesteri – Signatur melodie (1:03)
# Onni Gideon – Kuulutus (0:40)
# Wiola Talvikki – Somebody Loves Me (2:45)
# Onni Gideon – Kuulutus 2 (0:25)
# Orkesteri – Embraceable You (3:07)
# Wiola Talvikki – En Yucatan (2:28)
# Orkesteri – Love Letters (2:58)
# Onni Gideon – Kuulutus 3 (0:24)
# Wiola Talvikki – I Cover the Waterfront (4:17)
# Orkesteri – Do You Know What It Means to Miss New Orleans (2:50)
# Orkesteri – Coop de graas (2:06)
# Wiola Talvikki – Vems lilla vän är du (2:48)
# Wiola Talvikki – C’est magnifique (2:02)
# Wiola Talvikki – Night and Day (2:42)
# Wiola Talvikki – Green Door (3:20)
# Orkesteri – Tunnussävel 2 (0:59)
Kieli-instituutti

**Kieli-instituutit** olivat suomalaisia oppilaitoksia, jossa opiskeltiin kielenkääntäjiksi. Niitä oli neljä, ja ne perustettiin 1960- ja 1970-lukujen taitteessa. Kieli-instituuttien toimintaa johtivat yksityiset säätiöt valtion ja usein myös kaupungin tukemina. Kieli-instituutit valtiollistettiin vuonna 1981, jolloin ne lakkautettiin itsenäisinä oppilaitoksina ja liitettiin osaksi yliopistoja kääntäjänkoulutuslaitoksiksi.

* Kouvolan kieli-instituutti liitettiin Helsingin yliopistoon. Sen nimeksi tuli ensin Kouvolan kääntäjänkoulutuslaitos ja vuonna 1998 Käännöstieteen laitos. Laitos lopetettiin 2009 ja kääntäjänkoulutus siirrettiin Helsinkiin.
* Savonlinnan kieli-instituutti liitettiin Joensuun korkeakouluun, ja se toimi ensin Savonlinnan kääntäjäkoulutuslaitoksen ja sitten Kansainvälisen viestinnän laitoksen nimellä. Opetus siirrettiin Joensuuhun 2009.
* Tampereen kieli-instituutti liitettiin Tampereen yliopistoon.
* Turun kieli-instituutti liitettiin Turun yliopistoon. Sen perinteitä jatkaa nykyään Turun yliopiston Kääntämisen ja tulkkauksen keskus.

## Lähteet
Axiom (albumi)

__NOTOC__
**Axiom** on ranskalaisen rap-artistin Axiomin toinen studioalbumi, joka julkaistiin 30. lokakuuta 2006. Albumi julkaistiin viisi kuukautta myöhemmin ensimmäisestä samannimisestä albumista, joka ilmestyi vain internetissä toukokuussa 2006.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Daminotsidi

**Daminotsidi** (B-Nine SP, Alar) C6H12N2O3 on ruiskutettava pitkäaikaisvaikutteinen kasvien kasvua säätelevä kemikaali. Sillä pyritään hidastamaan kasvua vaikuttamalla sitä säätelevään gibberelliini-hormoniin. Daminotsidin moolimassa on 160,171&nbsp;g/mol ja CAS-numero 1596-84-5.

Aine on luokiteltu syöpää aiheuttavaksi, eikä sitä saa käyttää ruokakasveihin.

1980-luvun lopussa daminotsidin käytöstä omenankasvatuksessa nousi kohu Yhdysvalloissa, mikä johti kasvuhidasteen käyttökieltoon.

## Lähteet
* Metla 
* Maa- ja metsätalousministeriön asetus
* Berner B-NINE SP
* Työterveyslaitos

## Aiheesta muualla
* Doonesbury: Alar-free products, please.
* PubChem: Daminozide 
* Kyoto Encyclopedia of Genes and Genomes (KEGG): Daminozide 
* ChemBlink: Daminozide
Axiom (nettialbumi)

__NOTOC__
**Axiom** on Axiomin ensimmäinen studioalbumi, joka julkaistiin toukokuussa 2006 internetissä. Viisi kuukautta myöhemmin Axiom julkaisi kauppoihin toisen samannimisen albumin.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Grane

**Grane** (eteläsaameksi *Gaala*) on Norjan kunta, joka sijaitsee Nordlandin läänin sisämaassa. Kunnan hallintokeskus on nimeltään Trofors. Muita tärkeitä kyliä ovat Grane, Svenningdal, Fiplingdal sekä Majavatn. Grane rajoittuu pohjoisessa Vefsniin, idässä Hattfjelldaliin, etelässä Røyrvikiin ja Namsskoganiin sekä lännessä Bindaliin ja Brønnøyhin. Vuoden 2023 alussa kunnassa oli 1&nbsp;454 asukasta.

Elinkeinoelämän tärkeimpiä alueita ovat maatalous, metsätalous, poronhoito, matkailu, pienteollisuus ja kauppa. Kunnassa on ollut paljon puusepänteollisuutta, jolla alalla tärkein yritys on Norgesvinduet Svenningdal AS. Moni käy myös töissä naapurikunta Vefsnissä. Kunnassa sijaitsee kolme eteläsaamelaisten poronhoitoaluetta.

Kunnan läpi menee eurooppatie E6 sekä rautatie Nordlandsbanen. Tieyhteydet vievät myös Ruotsiin sekä rannikolle Tosenveieniin.

## Tunnettuja henkilöitä
* Marcus & Martinus (s. 2002), laulajakaksoset

## Lähteet

## Aiheesta muualla
Jukka Hyytiäinen

**Jukka Hyytiäinen** (s. 5. helmikuuta 1985 Oulainen) on suomalainen vapaapainija, joka edustaa seuratasolla Vieskan Voimaa. Hänen valmentajinaan ovat toimineet vuosina 1997–2007 Juhani Rintakumpu ja sittemmin Hannu Hietanen. 

Hyytiäinen sijoittui viidenneksi Bakun 2010 EM-kilpailujen vapaapainin 60&nbsp;kg:n sarjassa. Vapaapainin poikien EM-kilpailuissa hän oli kymmenes 50&nbsp;kg:n sarjassa 2001. Hän sai pronssia kreikkalais-roomalaisen painin poikien Pohjoismaiden mestaruuskilpailujen 54&nbsp;kg:n sarjassa 2002. Vapaapainin Baltian mestaruuskilpailuissa hän on saanut hopeaa 60-kiloisissa 2006 ja 2007.

Hyytiäinen voitti Suomen mestaruuden 60&nbsp;kg:n painoluokassa 2010. SM-hopeaa hän on saanut 54&nbsp;kg:n sarjassa 2001, 60-kiloisissa 2003, 2005, 2007 ja 2008 sekä 66-kiloisissa 2011. SM-pronssia hän on saavuttanut 55&nbsp;kg:n sarjassa 2002 sekä 60-kiloisissa 2006 ja 2009.

## Lähteet
Ad Portas

**Ad Portas** on rap-artisti Hannibalin toinen sooloalbumi. Se julkaistiin 5. toukokuuta 2010 Joku Roti Recordsin kautta. Albumi sijoittui ilmestymisviikollaan (19/2010) Suomen virallisen listan sijalle 32. Viikko oli albumin ainoa listalla.

## Taustaa
Ennen albumin julkaisua julkaistiin siltä kaksi näytekappaletta: "Kuten Funkadelic" sekä "Porteillas". Albumilla vierailee suomalaisten räppäreiden lisäksi yhdysvaltalainen K-Rino. Albumi kulki aluksi työnimellä *Anta Portas*.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Massimo: 1
* Ilari Autio: 2, 3, 5, 7, 12 ja 13
* Ilari Autio & Tapani Kansalainen: 4
* Lahti-Samppa: 6, 8 ja 14
* Jazzy-O: 9
* Jodarok: 10
* Getto-Aki & Ilari Autio: 11

## Arvostelut
* Desibeli.net: 
* Noise.fi: 
* Redrum-187: 4+/5
* Soundi: 
* Tuoreet Platat: 

## Lähteet

## Aiheesta muualla
* Hannibalin MySpace-sivu
* Albumin julkaisuilmoitus Basso.fi  -sivustolla
Hamarøy

**Hamarøy** (luulajansaameksi *Hábmer*) on Norjan kunta Nordlandin läänissä. Sen rajanaapureita ovat pohjoisessa Narvik, idässä Ruotsi, etelässä Sørfold ja lännessä Steigen. Kunnan keskushallinto sijaitsee Oppeidissa, jossa on myös kauppoja, pankki ja postikonttori.

Osa Tysfjordin kunnasta liitettiin Hamarøyhyn vuoden 2020 alussa.

Kirjailija Knut Hamsun varttui Hamarøyssa.

## Kuvia

Hamarøy kirke-01.jpg|Hamarøyn kirkko
Sagfjord kirke.jpg|Sagfjordin kirkko
Tranøy fyr 0002.JPG|Tranøyn majakka
Kråkmotinden and E6 road in Hamarøy, Nordland, Norway, 2018 September.jpg|Kråkmotinden-vuori


## Nähtävyyksiä
Hamarøyssä on kirjailija Knut Hamsun -aiheinen museo Hamsunsenteret.

## Tunnettuja henkilöitä
* Knut Hamsun (1859–1952), kirjailija
* Per Knutsen (1951–2022), kirjailija
* Sigurd Johan Normann (1879–1939), teologi ja piispa

## Lähteet

## Aiheesta muualla
Juho Lehtoranta

**Juho Lehtoranta** (s. 7. toukokuuta 1989 Kotka) on suomalainen koripalloilija, joka edustaa Korisliigassa pelaavia Kobria.

## Ura
Lehtorannan kasvattajaseura on KTP-Basket, jonka miesten edustusjoukkueessa hän debytoi ensimmäistä kertaa kaudella 2006–2007. Ensimmäisen kauden päätteeksi hän oli tehnyt 2,6 pistettä ottelua kohden. Lehtorannan toinen pääsarjakausi oli nilkkavamman takia rikkonainen, minkä vuoksi hän pelasi vain 17 ottelua. Kesällä 2008 KTP ja Lehtoranta tekivät kaksivuotisen jatkosopimuksen. Kesällä 2012 hän siirtyi Joensuun Katajaan.

Huhtikuussa 2015 Lehtoranta ja Karhu sopivat sopimuksensa optiovuoden käyttöönotosta seuraavaksi kaudeksi. Toukokuun 2016 alussa, Karhun kauden päätyttyä, Lehtoranta teki joukkueen kanssa vuoden mittaisen jatkosopimuksen. Toukokuussa 2017 Lehtoranta teki kautta 2017–2018 koskevan jatkosopimuksen Karhun kanssa. Kaudeksi 2018–2019 hän siirtyi KTB-Basketin riveihin, ja kaudeksi 2019–2020 Lehtoranta on solminut yksivuotisen sopimuksen Lapuan Kobrien kanssa.

## Saavutukset
* SM-hopeaa 2014
** SM-pronssia 2011 ja 2013

## Tilastot
### Runkosarja (kansalliset pääsarjat)

### Pudotuspelit (kansalliset pääsarjat)

### Kansainväliset sarjat

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Perhe

Juho Lehtorannan veljet Joonas ja Janne sekä siskot Laura, Linda-Lotta ja Roosa ovat myös koripalloilijoita. Heidän isänsä Matti Lehtoranta voitti aikoinaan koripallon Suomen-mestaruuden.

## Lähteet

## Aiheesta muualla
* Juho Lehtoranta Suomen Koripalloliitto
Germania (ooppera)

**Germania** on Alberto Franchettin ooppera vuodelta 1902. Se oli aluksi menestys, mutta 1900-luvun alkuvuosien jälkeen sen esitykset ovat olleet harvinaisia. Nykyisin teos elää lähinnä Enrico Caruson kahdesta aariasta vuonna 1902 tekemien levytysten ansiosta.

*Germania* koostuu prologista, kahdesta näytöksestä, intermezzosta ja epilogista. Italiankielisen libreton kirjoitti Luigi Illica. Teos kantaesitettiin La Scalassa 11. maaliskuuta 1902. Kapellimestarina oli Arturo Toscanini ja Federicon roolin tulkitsi Enrico Caruso.

## Lähteet
Lurøy

**Lurøy** on Norjan kunta Nordlandin läänissä. Se on jakautunut mannermaalle sekä 1 375 saarelle, joista suurimmat ovat Aldra, Lurøya ja Stigen.

Kunnan rajanaapureita ovat koillisessa Rødøy ja idässä Rana. Vuonojen toisella puolella etelässä sijaitsevat Nesna ja Dønna ja lännessä merellä Træna. Kunta sijaitsee juuri napapiirin eteläpuolella. Kunnantalo on Onøya-saarella. Maantie Riksvei 17 menee kunnan ja Stokkvågenin taajaman halki.

## Kuvia

Luroey-Winter-from-Northeast.jpg|Lurøyn saaret ilmasta.
Lurøy kirke L1070537.t5dea34ad.m2048.xY7Y1FLJU.jpg|Lurøyn kirkko
Befolkningsutvikling kommune 1834.svg|Kunnan väkiluku vuosina 1951–2010.


## Tunnettuja henkilöitä
* Bjørnar Skjæran (s. 1966), poliitikko

## Lähteet

## Aiheesta muualla
Nastakehrääjä

**Nastakehrääjä** (*Aglia tau*) on riikinkukkokehrääjien heimoon kuuluva perhonen.

## Koko ja ulkonäkö
Nastakehrääjä on kookas ja helposti tunnistettava, oranssinruskea perhonen. Molemmilla sukupuolilla on jokaisen siiven keskellä sinimusta, hieman metallinkiiltoinen silmätäplä, jonka keskellä on T-kirjaimen muotoinen valkoinen kuvio. Takasiivissä kuvio on isompi. Siiven ulompi poikkiviiru on siniharmaa ja erottuu hyvin. Koiraat ovat naaraita pienikokoisempia ja väritykseltään tummempia. Niillä on suuret kaksoiskampamaiset tuntosarvet, joilla koiras haistaa naaraan erittämät feromonit. Nastakehrääjän siipiväli on koiraalla 55&ndash;62&nbsp;mm ja naaralla 65&ndash;92&nbsp;mm.

Lajista tunnetaan myös värimuoto *f. ferenigra*, jonka siipien ulkosarake on musta

Lepoasennossa perhonen pitää siipiään päiväperhosmaisesti yhdessä ruumiinsa yläpuolella.
;*Aglia tau*

Aglia tau MHNT Male Dos.jpg|♂ 
Aglia tau MHNT Male ventre.jpg|♂ △
Aglia tau Femelle dos.jpg|♀  
Aglia tau Femelle ventre.jpg|♀ △ 

; *Aglia tau *f.* melaina*

Aglia tau f. melaina - Moravia Czech Republic - male dorsal.jpg|♂ 
Aglia tau f. melaina - Moravia Czech Republic - male ventral.jpg|♂ △
(MHNT) Aglia tau f. melaina - Moravia Czech Republic - female dorsal.jpg|♀  
(MHNT) Aglia tau f. melaina - Moravia Czech Republic - female ventral.jpg|♀ △ 


## Levinneisyys ja lentoaika
Nastakehrääjä on eurooppalainen laji, jonka levinneisyys ulottuu Espanjasta Uralvuorille ja Länsi-Siperiaan. Lisäksi lajilla on maantieteellisesti eristyneet esiintymät Apenniineilla, Kaukasuksen pohjoispuolella sekä Iranissa. Suomessa nastakehrääjää tavataan melko yleisesti Etelä- ja Keski-Suomessa. Perhoset ovat lennossa toukokuun loppupuoliskolta kesäkuun alkupuolelle.

## Elinympäristö ja elintavat
Nastakehrääjät viihtyvät parhaiten avoimien lehtimetsien reunoilla. Koiraalla on tuuheiden tuntosarviensa ansiosta erittäin hyvä hajuaisti ja se voi haistaa naaraan usean kilometrin päähän. Koiraat lentävät nopeasti ja mutkitellen etenkin aamupäivällä, mutta naaraat viettävät päivät maastoutuneina ja aloittavat kömpelön lentonsa vasta illalla kuuden jälkeen. Molemmat sukupuolet lentävät valolle. Naaras munii 70&ndash;145 munaa, jotka kuoriutuvat 12&ndash;14 päivässä. Toukat ovat täysikasvuisia elokuun puolivälissä, jolloin ne rakentavat kotelokopan. Laji talvehtii kotelona, usein kaksi kertaa.

Lajilla loisivat ainakin loiskärpäset *[[Drino lota]]* ja *[[Senometopia separata]]*.

## Ravintokasvi
Toukat elävät lehtipuilla, erityisesti koivuilla (*Betula*).

## Lähteet

## Aiheesta muualla
* Suomen Perhoset: Nastakehrääjä
* kuvia toukasta 
* Moths and Butterflies of Europe and North Africa 
* Bestimmungshilfe des Lepiforums
Röölä

**Röölä** (entinen nimi *Röödilä*) on Naantalin Rymättylässä, Otavan saaren etelärannalla sijaitseva kylä ja pienvenesatama. Alueella on noin sata asukasta. Röölä on tunnettu kalanjalostuksesta, jota harjoitti sillituotteita valmistava Boyfood Oy. Röölässä on kesäaikana toimiva ravintola Röölänranta ja vierasvenesatama. Röölän läpi kulkee yhdystie 1890 Rymättylä–Hanka, joka alkaa Rymättylän kirkonkylältä ja menee Kirveenrauman sillan kautta Airismaan saareen. Röölässä toimi myös ennen kauppa ja sieltä liikennöi yhteysalus lähisaariin.

## Historia
Varhaisin maininta Röölästä on Turun tuomiokirkon mustassa kirjassa vuodelta 1438. Kylässä on ollut kaksi kantatilaa, joista toinen oli rälssitila. Tilat yhdistettiin 1684 ja muutettiin nimismiehentaloksi. Röödilan kantatila jaettiin vuonna 1764 kahtia. Röölän ranta kehittyi kauppapaikaksi 1900-luvun alussa. Kylään perustettiin mylly ja saha ja veneliikenne lisääntyi. Sillinjalostus aloitettiin Röölässä vuonna 1949. Kylään tuli myös kauppoja ja kaksi pankkia.

Röölän saha siirtyi Naantaliin jo 1952 ja mylly lopetti toimintansa 1980. 

## Palvelut
Röölässä toimii kesäravintola Röölänranta. Vierasvenesatamassa on polttoaineen myyntipiste, septitankin tyhjennys, juomavesipiste, veneenlaskupaikka ja kierrätyspiste.

Silliperinnekeskus Dikseli on paikallinen museo. Dikselin yhteydessä on myös pieni kauppa ja kahviotila. Kesäisin Dikselin tiloissa toimii lisäksi Meriteatteri. Dikselin tilat ovat 1930-luvulla rakennetun nelikerroksinen myllyn kyljessä, joka on kunnostettu myllymuseoksi ja jonne kävijät pääsevät myös. Röölässä järjestetään myös useita kesätapahtumia kuten perinteiset Sillimarkkinat ja talvella nuottasilakkamarkkinat.

Huhtikuussa 2013 perustettiin Röölän kylätoimikunta.

## Lähteet

## Aiheesta muualla

*  Tuulamaria Kangaslampi, Tervetuloa Röölän sivuille ja Röölän kylään!
Matkamies maan

**Matkamies maan** on Raisa Lardot'n teos vuodelta 2008. Se koostu tarinoista, joita sävyttää suru ja ilo.

Teos sisältää 46 lakoniseen sävyyn kerrottua lyhyttä kertomusta kuolemisesta. Sitä on verrattu Edgar Lee Mastersin *[[Spoon River antologia]]an*.

## Lähteet

## Aiheesta muualla
*
Hemnes

**Hemnes** on Norjan kunta Nordlandin läänissä. Sen rajanaapureita ovat pohjoisessa Rana, etelässä Hattfjelldal ja lännessä Vefsn. Idässä kunnalla on pitkä raja Ruotsin kanssa. Kunnan taajamia ovat Hemnesberget, Bjerka ja Korgen, jossa sijaitsee kunnan hallintokeskus. Vuoden 2023 alussa kunnassa oli 4&nbsp;459 asukasta.

## Kuvia

Hemnesberget.JPG|Hemnesberget
Befolkningsutvikling kommune 1832.svg|Kunnan asukasluvun kehitys vuosina 1951–2010.
84533 Hemnes kirke Nordland fra RA.jpg|Hemnesin kirkko


## Tunnettuja henkilöitä
* Christen Finbak (1904–1954), kemian professori
* Gidsken Jakobsen (1908–1990), lentäjäpioneeri
* Kristen Rivertz (1862–1937), arkkitehti
* Reidar Sørensen (s. 1956), näyttelijä
* Gerd-Liv Valla (s. 1948), ammattiyhdistysjohtaja

## Lähteet

## Aiheesta muualla
AC Sauvo

**AC Sauvo** on omalla nimellään, mutta Sauvon Urheilijoiden alaisuudessa hallinnollisesti toimiva jalkapallojaosto. Sen miesten edustusjoukkue pelaa Turun ja Ahvenanmaan Vitosessa, ylälohkossa. Myös jalkapallojaosto toimi Sauvon Urheilijoiden nimellä vuoteen 2007 asti. Seuran miesten edustus, kakkos ja ikämiesjoukkueissa, naisten edustusjoukkueessa ja 4 juniorijoukkueessa on yhteensä noin 200 jalkapalloilijaa.

## Aiheesta muualla
* AC Sauvon kotisivut

## Lähteet
Talviparalympialaiset 1994

**Talviparalympialaiset 1994** järjestettiin Lillehammerissa Norjassa saman vuoden olympialaisten tavoin. Kisat käytiin 10.–19. maaliskuuta 1994. Kisoissa kilpaili 471 kilpailijaa 31 maasta. Kisat avasi Norjan Kuningatar Sonja. Kisoissa kilpailtiin viidessaä lajissa: alppihiihto, jääkelkkailu, pohjoismaisista hiihtolajeista ampumahiihdossa ja murtomaahiihdossa, minkä lisäksi uutena lajina esiteltiin kelkkajääkiekko.

Isäntämaa Norja johti mitalitilastoa 64 mitalilla (29 kultaa, 22 hopeaa, 13 pronssia). Toiseksi tuli Saksa, jolla myös oli 64 mitalia mutta neljä kultamitalia vähemmän, ja mitalitilaston kolmas oli Yhdysvallat 43 mitalilla.

## Mitalitaulukko TOP-10

## Lähteet

## Aiheesta muualla

* Official website of the Paralympic Movement 
* Lillehammerin paralympialaiset Ylen Elävässä arkistossa
Giovanna Trillini

**Giovanna Trillini** (s. 17. toukokuuta 1970 Jesi) on italialainen florettimiekkailija, joka on uransa aikana voittanut kahdeksan olympiamitalia. Trillini on edustanut *Jesi CS* ja *Corpo Forestale Dello Stato* urheiluseuroja. Hän on 164&nbsp;cm pitkä ja painaa 59&nbsp;kg. 

## Lähteet

## Aiheesta muualla
* viralliset sivut
Valkoinen, kuiva kausi

**Valkoinen, kuiva kausi** on André Brinkin kirjoittama romaani vuodelta 1979. Jännitysdraaman muotoon puettu kertomus kuvaa Etelä-Afrikan apartheid-politiikkaa ja sen ihmisoikeusrikoksia. Tarina ajoittuu vuoden 1976 Soweton rotumellakoiden aikoihin. Elokuvan *[[Valkoinen kuiva kausi]]* (1989) käsikirjoitus pohjautuu romaaniin.

Teoksen on suomentanut Seppo Loponen, ja suomennoksen on julkaissut vuonna 1981 WSOY. 

Teos on saanut Prix Medicis -palkinnon.

## Juoni
Valkoisten asuma-alueella asuva valkoinen opettaja Ben Du Toit alkaa tutkia kotiseutunsa poliisin toimia, kun hänen musta puutarhurinsa ja tämän poika katoavat poliisin käsiin. Du Toit joutuu kasvotusten julman totuuden kanssa toimiessaan sankarillisesti julmaa järjestelmää vastaan. Kirjassa pohditaan Etelä-Afrikan menneisyyttä, väkivallan moraalista oikeutusta yhteiskunnassa ja yksilön mahdollisuutta toimia apartheidia vastaan sekä kuvataan rajoja ylittävää rakkautta..

## Lähteet

## Aiheesta muualla
* Kirjasampo
ΜFluids@Home

**μFluids@Home** on hajautetun laskennan projekti, jossa pyritään ratkomaan mikrogravitaation ongelmia. Hanke on aloitettu Purduen yliopistossa Indianassa. 

Projekti pyrkii löytämään parempia metodeja *Liquid rocket propellants* -ongelmaan  mikropainovoimassa. Projekti pyrkii myös integroimaan kaksipaikkaisen mikroelektronisen systeemin pintajännityksen. Hanke käyttää BOINC-alustaa. 

## Aiheesta muualla
*Virallinen sivusto
Petri Tuomi-Nikula

**Petri Tuomi-Nikula** (s. 12. tammikuuta 1951) on suomalainen diplomaatti ja kulttuurivaikuttaja. Hän on toiminut Suomen suurlähettiläänä Italiassa, Maltalla ja San Marinossa, Unkarissa ja Sloveniassa.  Vuoden 2019 alusta  hän on työskennellyt  vanhempana neuvonantajana SITRA:n Kansanvallan peruskorjaus- avainohjelmassa. 

Tuomi-Nikula on koulutukseltaan valtiotieteiden maisteri Helsingin yliopistosta pääaineenaan poliittinen historia. Hänen puolisonsa on naistentautien ja synnytysten erikoislääkäri Merja Tuomi-Nikula (o.s. Pörhö), ja heillä on yksi tytär. Hänen sisaruksiaan ovat edesmennyt tietokirjailija Jorma Tuomi-Nikula, päätoimittaja Heikki Tuomi-Nikula, toimittaja Anna Askjaer,  professori Outi Tuomi-Nikula sekä toimittaja,  kulttuurituottaja Lauri Tuomi-Nikula.

## Työura
Vuosina 2005–2010 Tuomi-Nikula oli ulkoasiainministeriön viestintä- ja kulttuuriosaston päällikkö. Hän on toiminut Bonnin, Wienin ja Lontoon edustustojen lehdistö- ja kulttuurivirkamiehenä, Suomen ensimmäisen EU-puheenjohtajuuden pääsihteeri vuosina 1996&ndash;2000 ja Kansainvälisen tiedottamisen neuvottelukunnan (KANTINE) pääsihteerinä vuosina 1989–2000. Finland Promotion Boardin puheenjohtaja Tuomi-Nikula oli vuosina 2005–2010 ja on Jorma Ollilan johtaman maabrändivaltuuskunnan jäsen. Eläkkeelle siirryttyään hän toimi  vanhempana neuvonantajana  Sitrassa  2019-2022. 

Tuomi-Nikula oli käynnistämässä MTV3:n *[[Kymmenen uutiset|Kymmenen uutisia]]* vuonna 1980. Sitä ennen hän työskenteli toimittajana muun muassa Suomen tietotoimistossa ja *Vaasa*-lehdessä. Vuosina 2000–2003 hän toimi Fujitsu-Invian viestintä- ja markkinointijohtajana.c

## Luottamustehtävät
Tuomi-Nikula on Pro opera -yhdistyksen perustajajäsen ja toimi hallituksen puheenjohtajana 1990-luvulla. Hän on toiminut Suomen museoliiton puheenjohtajana ja Savonlinnan oopperajuhlien hallituksen jäsenenä 2009 -2011, Suomen Unkarin kulttuuri- ja tiede - instituutin Finagoran hallituksen jäsen 2016 alkaen. Fulbright-stipenditoimintaa Suomessa rahoittavan säätiön hallituksen puheenjohtajana 2005–2010, Suomi-seuran hallituksen jäsen 2019, varapuheenjohtaja 2020- 2024, Kiasman ja Larun musiikkifestivaalin tukisäätiön hallituksen jäsen 2024.

## Julkaisut
* 
* *Erilaista diplomatiaa*, Helsinki, Teos-kustannus, 2024. 

## Lähteet
Liekkipääkardinaali

**Liekkipääkardinaali** (*Paroaria coronata*) on Etelä-Amerikassa ja Havaijilla tavattava varpuslintu. Suomenkielisestä nimestään huolimatta laji kuuluu tangarojen eikä kardinaalien heimoon.

## Koko ja ulkonäkö
Liekkipääkardinaali on kooltaan noin 19&nbsp;cm. Lajin sukupuolet muistuttavat toisiaan ulkonäöltään. Lajin selkä ja siivet ovat väritykseltään tummanharmaat. Päälaen töyhtö, naama ja kurkku ovat väriltään kirkkaanpunaiset. Nokka on valkoinen. Linnun vatsa ja niska ovat valkoiset. Nuoren liekkipääkardinaalin pää ja nokka ovat ruskeat.

## Levinneisyys ja elinympäristö
Liekkipääkardinaalia tavataan Etelä-Amerikassa Bolivian itäosissa, Brasilian kaakkoisosissa, Paraguayssa, Uruguayssa sekä Argentiinassa. Havaijille laji siirrettiin vuoden 1930 tienoilla ja siellä sitä esiintyy Oahun, Kauain, Lanain, Mauin ja Molokain saarilla. Liekkipääkardinaalin elinympäristöä ovat puoliavoimet ympäristöt, joissa kasvaa pensaikkoa ja jotka sijaitsevat usein vesistöjen läheisyydessä. Havaijilla lajia tavataan erityisesti puistoissa, ruohikoissa ja kuivissa tiheiköissä.

## Ravinto
Liekkipääkardinaalin ravinto koostuu pääasiassa siemenistä. Lisäksi lintu syö hedelmiä ja hyönteisiä. Ravintoaan laji etsii pareittain tai parvissa maasta ja pensaikosta.

## Elintavat
Pesimäajan ulkopuolella liekkipääkardinaalit muodostavat suuria parvia. Lajin pesimäaika kestää lokakuusta marraskuulle. Laji on yksiavioinen. Koiras rakentaa kuppimaisen pesän tikuista, ruohoista, sammalista ja höyhenistä. Koiras voi rakentaa pesiä useaan paikkaan ja naaras valitsee mihin pesään munii. Naaras munii kahdesta neljään valkoista munaa, joissa on oliivinruskeita tai harmaita pilkkuja ja viiruja.

## Lähteet
Ville Vahtola

**Ville Vahtola** (s. 8. maaliskuuta 1982 Vantaa) on suomalainen uimahyppääjä. Hän edusti Suomea MM- ja EM-tasolla ja sijoittui vuoden 2011 EM-kilpailuissa kolmen metrin ponnahduslautahypyissä 12:nneksi. Hän on saavuttanut useita Pohjoismaiden ja Suomen mestaruuksia. Vahtola kilpaili myös pariuimahypyissä ja sijoittui Joona Puhakan kanssa vuoden 2006 EM-kisoissa kolmen metrin parihypyissä viidenneksi.

Kesäkuussa 2012 Vahtola ilmoitti lopettavansa uimahyppääjän uransa.

## Lähteet

## Aiheesta muualla
* Vahtolan profiili SportEliten sivuilla
Mikaela Soratie

**Mikaela Soratie** (s. 22. marraskuuta 1982 Helsinki) on suomalainen kouluratsastaja. Hän on edustanut Suomea nuorten hevosten MM-kilpailuissa orilla Royale De Topaz. Hän on saavuttanut useita PM- ja SM-mitaleja. Soratie on saavuttanut myös voittoja ja sijoituksia kansainvälisistä kilpailuista.

## Arvokilpailut
* 2010 Nuorten hevosten MM, Verden Saksa sija 9. / Royale De Topaz  
* 2019 EM, Rotterdam Alankomaat sija 61. / Dacor 
* 2021 EM, Hagen Saksa sija 29.  joukkue 6. / Hot Casanova 
* 2022 MM, Herning, Tanska. sija 64. (GP), joukkue 11, Hot Casanova

## Lähteet

## Aiheesta muualla
* Soratien profiili SportEliten verkkosivuilla
Team Trinity

**Team Trinity** on suomalainen kilpa-aerobicjoukkue. Joukkueeseen kuuluu kolme jäsentä: Jenni Vähämaa, Laura Andersén ja Aino Rouhiainen. Joukkue on edustanut Suomea EM-tasolla ja saavuttanut useita suomenmestaruusmitaleja.

## Aiheesta muualla
* Team Trinityn verkkosivut